ລາຍງານ:​ ສະຫະລັດຈະເລີ່ມ ຖອນທະຫານ ອອກຈາກ ອັຟການີສຖານ (ເບິ່ງວີດີໂອ)
ທ່ານໂອບາມາກ່າວວ່າ ມັນເຖິງເວລາແລ້ວ ທີ່ອາເມຣິກາ ຈະເພັ່ງເລັງໃສ່ ການສ້າງສາພັດທະນາປະເທດຊາດ ຢູ່ທີ່ບ້ານຂອງຕົນ​ເອງ.
ປະທານາທິບໍດີບາຣັກ ໂອບາມາ ມີແຜນການຈະຖອນທະຫານສະຫະລັດ ປະມານນຶ່ງສ່ວນ ສາມ ອອກຈາກອັຟການີສຖານໃນທ້າຍປີ 2012 ຜູ້ສື່ຂ່າວວີໂອເອ Kent Klein ລາຍງານ ມາຈາກທໍານຽບຂາວວ່າ ປະທານາທິບໍດີໂອບາມາໄດ້ກ່າວ ໃນຕອນຄໍ່າວັນພຸດວານນີ້ວ່າ ການເສີມກໍາລັງທະຫານເມື່ອບໍ່ດົນຜ່ານມານັ້ນ ແມ່ນໄດ້ບັນລຸຕາມເປົ້າໝາຍແລ້ວ ວັນນະສອນແລະທອງປານ ມີເລຶ່ອງນີ້ມາສະເໜີທ່ານ ປະທານາທິບໍດີ ໂອບາມາ ໄດ້ແຈ້ງໃຫ້ປະເທດຊາດຊາບ ຜ່ານທາງໂທລະພາບໃນຄືນ ວານນີ້ ວ່າ ທ່ານກໍາລັງຈະເລີ່ມດໍາເນີນຄວາມພະຍາຍາມ ທີ່ຈະຍຸຕິສົງຄາມທີ່ຍືດເຍື້ອ ຍາວນານບັ້ນນຶ່ງຂອງອາເມຣິການັ້ນແລ້ວ ທ່ານໂອບາມາ ກ່າວວ່າ ກໍາລັງທະຫານສະຫະລັດຈໍານວນ 100,000 ຄົນ ທີ່ປະຈໍາ ການຢູ່ໃນອັຟການີສຖານ ແມ່ນໄດ້ສ້າງຄວາມເສຍຫາຍອັນໃຫຍ່ ຫລວງແກ່ເຄືອຂ່າຍ ກໍ່ການຮ້າຍ ອາລ ຄາອີດາ ຊຶ່ງເປັນກຸ່ມທີ່ທໍາການໂຈມ ຕີຢ່າງໂຫດຮ້າຍປ່າເຖື່ອນ ສົ່ງຜົນໃຫ້ມີຜູ້ເສຍຊີວິດຫລາຍພັນຄົນໃນນະຄອນນີວຢ໊ອກ ແລະວໍຊິງຕັນດີຊີ ໃນປີ 2001 ນັ້ນ ເນື່ອງຈາກໄດ້ມີຄວາມກ້າວໜ້າເມື່ອໝໍ່ໆມານີ້ ປະທານາທິບໍດີໂອບາຈຶ່ງໄດ້ປະກາດວ່າ ຈະຖອນທະຫານຈໍານວນນຶ່ງສ່ວນສາມ ຂອງກໍາລັງພົນທັງໝົດ 100,000 ຄົນດັ່ງກ່າວ ນັ້ນ ອອກຈາກອັຟການີສຖານ ໃນທ້າຍປີໜ້ານີ້ ປະທານາທິບໍດີໂອບາມາ ໄດ້ສົ່ງກໍາລັງທະຫານຈໍານວນ 33,000 ຄົນໄປ ຍັງອັຟກາ ນີສຖານໃນທ້າຍປີ 2009 ເພື່ອສຸມຄວາມພະຍາຍາມໃສ່ກຸ່ມ ອາລຄາອີດາ ຕ່າວປີ້ນ ຄວາມກ້າວໜ້າຂອງກຸ່ມຕາລິບານ ແລະທໍາການ ເຝິກອົບລົມກໍາລັງຮັກສາຄວາມ ປອດໄພຂອງອັຟການີສຖານ ເພື່ອໃຫ້ເຂົາເຈົ້າສາມາດປົກປ້ອງຄຸ້ມຄອງປະເທດຊາດ ຂອງພວກເຂົາເຈົ້າເອງໄດ້ ສະຫະລັດໄດ້ເຂົ້າບຸກລຸກອາຟການີສຖານໃນເວລາບໍ່ເທົ່າໃດອາທິດ ຫລັງ ຈາກການ ໂຈມຕີຂອງພວກກໍ່ການຮ້າຍຕໍ່ສະຫະລັດ ເມື່ອວັນທີ່ 11 ເດືອນ ກັນຍາ ປີ 2001 ຜົນການຢັ່ງສຽງມະຫາຊົນເມື່ອບໍ່ດົນຜ່ານມານີ້ ພົບວ່າ ຊາວອະເມຣິກັນຫລາຍໆຄົນ ເມື່ອຍໃຈນໍາສົງຄາມນີ້ແລ້ວ ແລະຕ້ອງການໃຫ້ ລັດຖະບານໂອບາມາ ເພັ່ງເລັງໃສ່ ການແກ້ໄຂບັນຫາຄວາມເປັນຫ່ວງຢູ່ພາຍ ໃນປະເທດຫລາຍກວ່າ ຄືຫັນມາສ້າງສາ ເສດຖະກິດຂອງຊາດເປັນຕົ້ນ ສະມາຊິກລັດຖະສະພາບາງຄົນ ໄດ້ຮຽກຮ້ອງໃຫ້ເລັ່ງລັດການຖອນທະຫານ ແຕ່ພວກ ອື່ນໆກໍໂຕ້ແຍ້ງວ່າ ການຖອນທະຫານໂດຍໄວນັ້ນຈະສ້າງຄວາມເສຍຫາຍໃຫ້ແກ່ ຄວາມກ້າວໜ້າ ທີ່ໄດ້ກະທໍາມາຢູ່ໃນອັຟການີສຖານນັ້ນ ປາກົດວ່າ ການອະພິປາຍ ຖົກຖຽງກັນໃນທໍານອງນີ້ ກໍກໍາລັງມີຂຶ້ນໃນບັນດາ ຄະນະທີ່ປຶກສາລະດັບສູງຂອງປະທາ ນາທິບໍດີ ເຊ່ນກັນ ໃນຄໍາປາໃສຄືນວັນພຸດວານນີ້ ທ່ານໂອບາມາໄດ້ສະແດງການຮັບຮູ້ບັນຫານີ້ ໂດຍ ກ່າວວ່າ ນະໂຍບາຍຂອງສະຫະລັດແມ່ນຈະຕ້ອງມີຄວາມ ສົມດຸນອັນເໝາະສົມ ທ່ານກ່າວຕໍ່ໄປວ່າ: ປະທານາທິບໍດີໂອບາມາກ່າວວ່າ ພາລະກິດຂອງສະຫະລັດໃນອັຟການີສຖານນັ້ນ ຈະປ່ຽນຈາກການສູ້ລົບ ມາເປັນຜູ້ສະໜັບສະໜຸນ ໃນຂະນະທີ່ ອັຟການີສຖານເລິ່ມຮັບ ເອົາພາລະຮັບຜິດຊອບໃນການຮັກສາຄວາມໝັ້ນຄົງ ປອດໄພຂອງປະເທດຊາດຂອງ ຕົນເອງ ຊຶ່ງທ່ານໂອບາມາ ກ່າວວ່າ ການ ປ່ຽນແປງພາລະກິດດັ່ງກ່າວນີ້ ຈະສໍາເລັດ ລົງ ພາຍໃນປີ 2014 ນອກນີ້ແລ້ວ ທ່ານໂອບາມາ ຍັງໄດ້ປະກາດວ່າ ອົງການເນໂຕ້ ຈະຈັດກອງປະຊຸມສຸດ ຍອດທີ່ນະຄອນ Chicago ຊຶ່ງເປັນບ້ານຂອງທ່ານນັ້ນ ໃນເດືອນພຶດສະພາປີໜ້ານີ້ ເພື່ອວາງແຜນການດໍາເນີນການຂັ້ນຕໍ່ໄປກ່ຽວກັບການປ່ຽນແປງໃນອັຟການີສຖານນັ້ນ ທ່ານໂອບາມາກ່າວວ່າ ໃນລະຫວ່າງນີ້ ສະຫະລັດກໍຈະສະໜັບສະໜຸນ ການເຈລະຈາ ສັນຕິພາບ ທີ່ໂຮມທັງລັດຖະບານອັຟການີສຖານ ແລະ ກຸ່ມຕາລິບານ ທ່ານກ່າວຕື່ມວ່າ ມີເຫດຜົນພຽງພໍທີ່ຈະເຊື່ອໄດ້ວ່າ ຄວາມ ກ້າວໜ້າໃນເລຶ່ອງນີ້ ສາມາດມີຂຶ້ນໄດ້ ນອກຈາກນີ້ແລ້ວ ທ່ານປະທານາທິບໍດີ ກ່າວວ່າ ລັດຖະບານຂອງທ່ານ ຈະກົດດັນໃຫ້ ປາກີສຖານ ໃຫ້ການຮ່ວມໄມ້ຮ່ວມມືຫລາຍຂຶ້ນກວ່າເກົ່າໃນການຕໍ່ສູ້ກັບພວກຫົວຮຸນ ແຮງທີ່ມັກກໍ່ຄວາມຮຸນແຮງນັ້ນ ທ່ານໂອບາມາ ກ່າວຕໍ່ໄປວ່າ ເປົ້າໝາຍໂດຍຮວມຂອງທ່ານນັ້ນ ກໍແມ່ນ ຢາກໃຫ້ອັຟກາ ນີສຖານເປັນປະເທດທີ່ບໍ່ມີບ່ອນລີ້ຊ່ອນໃດໆ ສໍາລັບໃຫ້ກຸ່ມ ອາລ ຄາອີດາ ແລະພວກ ສະມາຊິກຂອງເຂົາ ສາມາດທໍາການໂຈມຕີ ສະຫະລັດ ແລະພັນທະມິດຂອງສະຫະລັດ ນັ້ນໄດ້ ທ່ານກ່າວຕໍ່ໄປວ່າ: ປະທານາທິບໍດີໂອບາມາ ໄດ້ໃຫ້ຄໍາໝັ້ນສັນຍາຕໍ່ປະຊາຊົນອາເມຣິກັນ ວ່າ ສົງຄາມ ທີ່ຍືດເຍື້ອຍາວນານໃນອັຟການີສຖານ ແລະອີຣັກ ຈະກ້າວໄປເຖິງຈຸດທີ່ທ່ານເອີ້ນວ່າ ການສິ້ນສຸດລົງຢ່າງມີຄວາມຮັບຜິດຊອບ